کیقباد ثانی

علاء الدین کیقباد ثانی ( تا 1254ء/1256ء) سلطنتِ سلاجقہ روم کے سلطان تھے اور 1249ء سے 1257ء تک حکومت کرتے رہے۔ وہ سلطان کیخسرو دوم اور جارجیائی شہزادی گورجی خاتون (جنھیں تامار بھی کہا جاتا ہے) کے واحد بیٹے تھے۔ کیخسرو کے بڑے بیٹے (جو مختلف ماؤں سے تھے) کیکاوس ثانی اور قلج ارسلان چہارم تھے اور وہ بھی والد کی وفات کے بعد اکثر بیک وقت سلطان رہے۔ سلطان کی پسندیدہ زوجہ کے بیٹے ہونے کی وجہ سے کیقباد کو ولی عہد مقرر کیا گیا تھا۔ ان کی جسمانی صحت کمزور تھی اور غالباً وہ اپنے والد کی 1246ء میں وفات کے وقت سات برس کے تھے۔Boyle, J. A., Editor (1968), The Cambridge History of Iran, Volume 5: The Saljuq and Mongol Periods, Cambridge University Press, pg. 386

 دورِ حکومت 
سلطان کے وزیر شمس الدین اصفہانی نے اناطولیہ میں منگولوں کے مقابلے میں سلاجقہ کی خود مختاری کو کسی حد تک برقرار رکھنے کے لیے کیقباد ثانی کو ان کے دو بڑے بھائیوں کیکاوس ثانی اور قلج ارسلان چہارم کے ساتھ تخت پر بٹھایا۔

سنہ 1254ء میں منگولوں نے مطالبہ کیا کہ اس وقت انیس سالہ کیکاوس ثانی بنفسِ نفیس خاقان مونگو کے دربار میں حاضر ہوں۔ بھائیوں نے قیصریہ میں ہونے والی ایک مجلس میں یہ طے کیا کہ ان کی جگہ کیقباد ثانی سفر کریں گے۔ قراقرم میں مونگو کے دار الحکومت تک سفر نہایت دشوار تھا۔ کیقباد نے اپنا سفر کم از کم 1256ء تک مؤخر کر دیا۔ انھوں نے بایجو کو اناطولیہ کی طرف پیش قدمی کے لیے لشکر جمع کرتے ہوئے دیکھا اور اپنے بھائیوں کو پیغام بھیجا کہ وہ منگول مطالبات کی تعمیل کریں۔ ایک دن سفر کے دوران کیقباد مردہ پائے گئے۔ وزیر بابا طغرایی جو سفارتی وفد کے ساتھ راستے میں شامل ہوا تھا، موردِ الزام ٹھہرایا گیا مگر کوئی نتیجہ برآمد نہ ہوا۔ کیقباد کو اناطولیہ اور منگولیا کے درمیان کسی ویران مقام پر دفن کیا گیا۔

 حوالہ جات 

 ماخذ 
Claude Cahen, Pre-Ottoman Turkey: a general survey of the material and spiritual culture and history, trans. J. Jones-Williams, (New York: Taplinger, 1968) 271–277.
Wolff, Robert L. and Hazard, H. W., A History of the Crusades: Volume Two, The Later Crusades 1187–1311, The University of Wisconsin Press, Madison, 1977, pg. 726

 بیرونی روابط 

زمرہ:1230ء کی دہائی کی پیدائشیں
زمرہ:1250ء کی دہائی کی وفیات